મોરબી : જીવનની નાવ મધદરિયે પહોંચે અને અચાનક આંધી ઝંઝાવાત સર્જાયા બાદ કુદરત નાવિકની જ જિંદગી છીનવે લે તો નાવમાં સવાર લોકોની શુ હાલત થાય, આવી કલ્પના માત્રથી હૈયું ફફડી ઉઠે… મોરબીના નિલાબેન ટોલીયા સાથે પણ કંઈક આવું જ બન્યું તેજસ્વી પુત્ર – પુત્રી અને પતિ સાથે આનંદ કિલ્લોલથી જિંદગી જીવતા નિલાબેનની કુદરતે આકરી કસોટી કરી અને પાંચ વર્ષ પૂર્વે અચાનક જ ઈશ્વરે નિલાબેનના પતિ છીનવી લીધા… અચાનક જીવનમાં અંધકાર આવી પડવા છતાં અડગ વિશ્વાસ સાથે નિલાબેને પતિનો ઇલેક્ટ્રોનિક્સ અને હોમએપ્લાયન્સીસનો બિઝનેસ સુપેરે સાંભળી લઈ પુત્રને ભણાવી ગણાવી ગૂગલમાં જોબ અપાવી તો પુત્રીને પણ એમ ફાર્મ કરાવી પગભર કરી આજે સમાજની ત્રણ દીકરીઓને રોજગારી આપી ઇલેક્ટ્રોનિક્સનો વ્યવસાય કરી વટભેર અન્યોની જિંદગીમાં ઉજાસ પાથરી રહયા છે.